CELEX: 32017D2410
Language: fi
Date: 2017-12-20 00:00:00
Title: Komission täytäntöönpanopäätös (EU) 2017/2410, annettu 20 päivänä joulukuuta 2017, korkeapatogeeniseen lintuinfluenssaan liittyvistä tietyistä suojatoimenpiteistä annettujen päätösten 2006/415/EY ja 2007/25/EY sekä täytäntöönpanopäätöksen 2013/657/EU muuttamisesta (tiedoksiannettu numerolla C(2017) 8969) (ETA:n kannalta merkityksellinen teksti. )

21.12.2017   
               
               
                  FI
               
               
                  Euroopan unionin virallinen lehti
               
               
                  L 342/13
               
            KOMISSION TÄYTÄNTÖÖNPANOPÄÄTÖS (EU) 2017/2410,
      annettu 20 päivänä joulukuuta 2017,
      korkeapatogeeniseen lintuinfluenssaan liittyvistä tietyistä suojatoimenpiteistä annettujen päätösten 2006/415/EY ja 2007/25/EY sekä täytäntöönpanopäätöksen 2013/657/EU muuttamisesta
      
         
            (tiedoksiannettu numerolla C(2017) 8969)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
      ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
      ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3) ja erityisesti sen 18 artiklan 1 ja 7 kohdan,
      ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (4) ja erityisesti sen 22 artiklan 1 ja 6 kohdan,
      ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (5) ja erityisesti sen 63 artiklan 3 kohdan,
      ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (6) ja erityisesti sen 36 artiklan 1 kohdan,
      sekä katsoo seuraavaa:
      
                  (1)
               
               
                  Komission päätökset 2006/415/EY (7) ja 2007/25/EY (8) sekä komission täytäntöönpanopäätös 2013/657/EU (9) annettiin korkeapatogeenisen lintuinfluenssan H5N1-alatyypin taudinpurkausten seurauksena eläinten ja ihmisten terveyden suojelemiseksi unionissa.
               
            
                  (2)
               
               
                  Päätöksessä 2006/415/EY säädetään tietyistä suojatoimenpiteistä, joita on sovellettava korkeapatogeenisen lintuinfluenssan H5N1-alatyypin taudinpurkauksen ilmetessä jäsenvaltion siipikarjassa, mukaan luettuna alueiden A ja B muodostaminen epäillyn tai vahvistetun taudinpurkauksen johdosta.
               
            
                  (3)
               
               
                  Päätöksessä 2007/25/EY säädetään tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin unioniin.
               
            
                  (4)
               
               
                  Täytäntöönpanopäätöksessä 2013/657/EU säädetään, että jos lintuinfluenssan H5N1-alatyypin positiivinen löydös todetaan luonnonvaraisessa linnussa tai kyseisen taudin purkaus todetaan siipikarjassa Sveitsin alueella, unionin suojatoimenpiteitä sovelletaan ainoastaan niihin kyseisen kolmannen maan osiin, joihin sen toimivaltainen viranomainen soveltaa vastaavia suojatoimenpiteitä kuin ne, joista säädetään päätöksessä 2006/415/EY ja komission päätöksessä 2006/563/EY (10).
               
            
                  (5)
               
               
                  Päätöksissä 2006/415/EY ja 2007/25/EY sekä täytäntöönpanopäätöksessä 2013/657/EU säädettyjä toimenpiteitä sovelletaan 31 päivään joulukuuta 2017 asti.
               
            
                  (6)
               
               
                  Viime vuosina useimmat korkeapatogeenisen lintuinfluenssan taudinpurkaukset siipikarjassa ja muissa vankeudessa pidettävissä linnuissa samoin kuin luonnonvaraisissa linnuissa todetut tapaukset unionissa ovat olleet muiden H5-alatyyppien kuin aasialaista alkuperää olevan H5N1:n aiheuttamia. Kyseinen viruskanta kiertää kuitenkin yhä yleisesti siipikarjassa ja muissa vankeudessa pidettävissä linnuissa ja luonnonvaraisissa linnuissa useissa Aasian ja Afrikan maissa, ja eläinten ja ihmisten terveyteen kohdistuu edelleen riskejä unionissa.
               
            
                  (7)
               
               
                  Sen vuoksi on aiheellista jatkaa kyseisen viruksen aiheuttamien riskien lieventämistä tietyillä suojatoimenpiteillä, jotka liittyvät korkeapatogeenisen lintuinfluenssan taudinpurkauksiin siipikarjassa ja muissa vankeudessa pidettävissä linnuissa unionissa, ja säilyttää toimenpiteet, joilla pyritään estämään korkeapatogeenisen lintuinfluenssan virusten mahdollinen kulkeutuminen unioniin siipikarjasta saatujen hyödykkeiden sekä lemmikkilintujen tuonnin välityksellä.
               
            
                  (8)
               
               
                  Omistajansa mukana seuraavien lemmikkilintujen tuonnista aiheutuu vähäinen riski lintuinfluenssaviruksen kulkeutumiselle unioniin edellyttäen, että noudatetaan päätöksen 2007/25/EY vaatimuksia ja lintujen määräpaikkana on omistajan tai vastuussa olevan henkilön kotitalous tai muu asuinpaikka. Lemmikkilintujen määräpaikkaa unioniin tuonnin jälkeen koskevista vaatimuksista ei kuitenkaan säädetä riittävän tarkasti päätöksessä 2007/25/EY, minkä vuoksi kyseisiä lintuja saatetaan viedä näytöksiin, markkinoille, näyttelyihin tai muihin lintuja yhteen kokoaviin tapahtumiin, joissa tartunnan mahdollinen leviämisriski on suurempi. Sen vuoksi päätöstä 2007/25/EY olisi muutettava, jotta voidaan selkeästi vahvistaa vaatimus siitä, että kyseisiä lintuja ei saa viedä mainitunlaisiin tapahtumiin ennen kuin niiden tuontia unioniin seuraava 30 päivän ajanjakso on umpeutunut.
               
            
                  (9)
               
               
                  Sen lisäksi Euroopan elintarviketurvallisuusviranomainen antoi 14 päivänä syyskuuta 2017 lintuinfluenssaa koskevan tieteellisen lausunnon (11), jäljempänä ’EFSAn lausunto’. Päätöksissä 2006/415/EY ja 2007/25/EY sekä täytäntöönpanopäätöksessä 2013/657/EU säädettyjä toimenpiteitä olisi tarkasteltava uudelleen EFSAn lausuntoon sisältyvien päätelmien perusteella.
               
            
                  (10)
               
               
                  Jotta voidaan säilyttää nykyiset suojatoimenpiteet ja tehdä perusteellinen arviointi toimintavaihtoehdoista, jotka koskevat unionin sääntöjen kaavailtua tarkistamista EFSAn lausuntoon sisältyvien päätelmien perusteella, päätösten 2006/415/EY ja 2007/25/EY sekä täytäntöönpanopäätöksen 2013/657/EU soveltamisaikaa olisi jatkettava 31 päivään joulukuuta 2018.
               
            
                  (11)
               
               
                  Päätöksen 2007/25/EY osalta on lisäksi aiheellista päivittää lemmikkilintujen unioniin tuonnin edellytyksiä sisällyttämällä niihin diagnostisissa testeissä ja rokotteissa käytettävä lintuinfluenssan H7-alatyypin vasta-aine.
               
            
                  (12)
               
               
                  Unionin sääntöjen, mukaan lukien lemmikkilintujen unioniin tuontia varten annettavia todistuksia koskevat säännöt, soveltamisen helpottamiseksi olisi myös päivitettävä tiettyjä päätöksessä 2007/25/EY olevia viittauksia unionin lainsäädäntöön tehtyjen muutosten huomioon ottamiseksi.
               
            
                  (13)
               
               
                  Sen vuoksi päätöksiä 2006/415/EY ja 2007/25/EY sekä täytäntöönpanopäätöstä 2013/657/EU olisi muutettava.
               
            
                  (14)
               
               
                  Lemmikkilintujen unioniin tuontia koskevien häiriöiden välttämiseksi olisi sallittava päätöksen 2007/25/EY, sellaisena kuin se on ennen tällä päätöksellä tehtyjä muutoksia, mukaisesti annetun eläinlääkärintodistuksen käyttö siirtymäkauden ajan tietyin edellytyksin.
               
            
                  (15)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Korvataan päätöksen 2006/415/EY 12 artiklassa päivämäärä ”31 päivään joulukuuta 2017” päivämäärällä ”31 päivään joulukuuta 2018”.
      2 artikla
      Muutetaan päätös 2007/25/EY seuraavasti:
      
                  1)
               
               
                  Asetuksen 1 artiklan 1 kohdan b alakohdassa:
                  
                              a)
                           
                           
                              korvataan ii, iii ja iv alakohta seuraavasti:
                              
                                          ”ii)
                                       
                                       
                                          linnut pidetään määräjäsenvaltiossa maahantuonnin jälkeen 30 vuorokautta karanteenissa tiloissa, jotka on hyväksytty komission täytäntöönpanoasetuksen (EU) N:o 139/2013 (*1) 6 artiklan ensimmäisen kohdan mukaisesti, tai
                                       
                                    
                                          iii)
                                       
                                       
                                          linnut on rokotettu lintuinfluenssan H5- ja H7-alatyyppiä vastaan viimeksi kuluneiden kuuden kuukauden aikana ja vähintään 60 vuorokautta ennen lähetystä kolmannesta maasta, ja rokotus on uusittu ainakin kerran; käytetyn rokotteen / käytettyjen rokotteiden on oltava kyseiselle lajille hyväksytty(jä) valmistajan ohjeiden mukaisesti, tai
                                       
                                    
                                          iv)
                                       
                                       
                                          lintuja on pidetty eristettyinä vähintään 10 vuorokautta ennen vientiä, ja niille on H5- ja H7-lintuinfluenssan vasta-aineen tai genomin havaitsemiseksi tehty maaeläinten diagnostisia testejä ja rokotteita käsittelevän käsikirjan (Manual of Diagnostic Tests and Vaccines for Terrestrial Animals), sellaisena kuin se on OIE:n säännöllisesti päivittämänä, lintuinfluenssaa käsittelevän kohdan mukainen testi, jossa on käytetty aikaisintaan kolmantena eristyspäivänä otettua näytettä, ja
                                       
                                    
                                 (*1)  Komission täytäntöönpanoasetus (EU) N:o 139/2013, annettu 7 päivänä tammikuuta 2013, eläinten terveysvaatimuksista tuotaessa tiettyjä lintuja unioniin sekä lintujen tuontiin liittyvistä karanteenivaatimuksista (EUVL L 47, 20.2.2013, s. 1).”"
						
                           
                        
                              b)
                           
                           
                              lisätään uusi v alakohta seuraavasti:
                              
                                          ”v)
                                       
                                       
                                          linnut kuljetetaan kotitalouteen tai muuhun asuinpaikkaan unionissa, eikä niitä saa viedä näytöksiin, markkinoille, näyttelyihin eikä muihin lintuja yhteen kokoaviin tapahtumiin 30 päivän aikana unioniin tuonnin jälkeen lukuun ottamatta ii alakohdassa tarkoitettua kuljettamista hyväksyttyyn karanteenitilaan unioniin tuonnin jälkeen.”
                                       
                                    
                        
            
                  2)
               
               
                  Korvataan 2 artiklan 4 kohta seuraavasti:
                  ”4.   Jos edellä mainituissa tarkastuksissa käy ilmi, etteivät eläimet täytä tässä päätöksessä vahvistettuja vaatimuksia, sovelletaan Euroopan parlamentin ja neuvoston asetuksen (EU) N:o 576/2013 (*2) 35 artiklaa.
                  
                     (*2)  Euroopan parlamentin ja neuvoston asetus (EU) N:o 576/2013, annettu 12 päivänä kesäkuuta 2013, lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta (EUVL L 178, 28.6.2013, s. 1).”"
						
               
            
                  3)
               
               
                  Korvataan 6 artiklassa päivämäärä ”31 päivään joulukuuta 2017” päivämäärällä ”31 päivään joulukuuta 2018”.
               
            
                  4)
               
               
                  Muutetaan liitteessä II olevan elinlääkärintodistuksen mallin osa II seuraavasti:
                  
                              a)
                           
                           
                              Korvataan 3 kohta seuraavasti:
                              
                                          ”[3.
                                       
                                       
                                          Lintu täyttää / Linnut täyttävät ainakin yhden seuraavista vaatimuksista:
                                          
                                                      (1) joko
                                                      
                                                   
                                                   
                                                      [se tulee / ne tulevat asetuksen (EU) N:o 206/2010 liitteessä I olevassa 1 osassa tai liitteessä II olevassa 1 osassa luetellusta kolmannesta maasta ja sitä/niitä on pidetty kohdassa I.11. mainituissa tiloissa virallisessa valvonnassa ainakin 30 vuorokautta ennen lähettämispäivää tehokkaasti suojattu(i)na kosketukselta kaikkiin muihin lintuihin;]
                                                   
                                                
                                                      (1) tai
                                                      
                                                   
                                                   
                                                      [se/ne on rokotettu lintuinfluenssan alatyyppejä H5 ja H7 vastaan … [pp/kk/vvvv] ja rokotus on uusittu … [pp/kk/vvvv] viimeksi kuluneiden kuuden kuukauden aikana ja viimeistään 60 vuorokautta ennen lähettämispäivää noudattaen rokotteenvalmistajan ohjeita. Käytetyt rokotteet eivät ole eläviä rokotteita, ja ne on hyväksytty kyseiselle lajille lähettäjänä toimivassa kolmannessa maassa tai ainakin yhdessä Euroopan unionin jäsenvaltiossa;]
                                                   
                                                
                                                      (1) tai
                                                      
                                                   
                                                   
                                                      [sitä/niitä on pidetty eristettyinä vähintään 10 vuorokautta ennen lähettämispäivää, ja sille/niille on H5- ja H7-lintuinfluenssan vasta-aineen tai genomin havaitsemiseksi tehty maaeläinten diagnostisia testejä ja rokotteita käsittelevän OIE:n käsikirjan (Manual of Diagnostic Tests and Vaccines for Terrestrial Animals), sellaisena kuin se on säännöllisesti päivitettynä, lintuinfluenssaa käsittelevän kohdan 2.3.4 mukainen testi, jossa on käytetty aikaisintaan kolmantena eristyspäivänä … [pp/kk/vvvv] otettua näytettä;]
                                                   
                                                
                                                      
                                                         ja
                                                      
                                                   
                                                   
                                                      se/ne kuljetetaan kotitalouteen tai muuhun asuinpaikkaan Euroopan unionissa, eikä sitä/niitä saa viedä näytöksiin, markkinoille, näyttelyihin tai muihin lintuja yhteen kokoaviin tapahtumiin 30 päivän aikana unioniin tuonnin jälkeen.]
                                                   
                                                
                                                      (1) tai
                                                      
                                                   
                                                   
                                                      
                                                                  [3.
                                                               
                                                               
                                                                  Linnun (lintujen) omistaja / Linnu(i)sta vastuussa oleva on vakuuttanut huolehtineensa siitä, että lintu/linnut pidetään 30 vuorokautta Euroopan unioniin tulon jälkeen karanteenissa hyväksytyssä karanteenitilassa tai hyväksytyllä karanteeniasemalla täytäntöönpanoasetuksen (EU) N:o 139/2013 6 artiklan ensimmäisen kohdan mukaisesti.”
                                                               
                                                            
                                                
                                    
                        
                              b)
                           
                           
                              Korvataan 4.1 kohta seuraavasti:
                              
                                          ”4.1
                                       
                                       
                                          Lintu on / Linnut ovat asetuksen (EU) N:o 576/2013 3 artiklan b alakohdassa tarkoitettu lemmikkieläin / tarkoitettuja lemmikkieläimiä, jo(t)ka on tarkoitettu muihin kuin kaupallisiin kuljetuksiin.”
                                       
                                    
                        
            
                  5)
               
               
                  Lisätään liitteeseen III 5 kohta seuraavasti:
                  
                              ”5)
                           
                           
                              Lintu/Linnut on kuljetettava kotitalouteen tai muuhun asuinpaikkaan unionissa, eikä niitä saa viedä näytöksiin, markkinoille, näyttelyihin eikä muihin lintuja yhteen kokoaviin tapahtumiin 30 päivän aikana unioniin tuonnin jälkeen lukuun ottamatta kuljettamista hyväksyttyyn karanteenitilaan unioniin tuonnin jälkeen.”
                           
                        
            3 artikla
      Korvataan täytäntöönpanopäätöksen 2013/657/EU 4 artiklassa päivämäärä ”31 päivään joulukuuta 2017” päivämäärällä ”31 päivään joulukuuta 2018”.
      4 artikla
      Siirtymäkauden ajan 1 päivään maaliskuuta 2018 asti lemmikkilintuja, joiden mukana on ennen kyseistä päivämäärää myönnetty, päätöksen 2007/25/EY liitteessä II esitetyn mallin mukaisesti laadittu eläinlääkärintodistus sekä mainitun päätöksen liitteessä III esitetyn mallin mukainen vakuutus, sellaisina kuin kyseiset mallit olivat ennen päätökseen 2007/25/EY tämän päätöksen 2 artiklalla tehtyjä muutoksia, saa edelleen tuoda unioniin eläinlääkärintodistuksen voimassaolon ajan.
      5 artikla
      Tämä päätös on osoitettu kaikille jäsenvaltioille.
      
         Tehty Brysselissä 20 päivänä joulukuuta 2017.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EYVL L 395, 30.12.1989, s. 13.
      
         (2)  EYVL L 224, 18.8.1990, s. 29.
      
         (3)  EYVL L 268, 24.9.1991, s. 56.
      
         (4)  EYVL L 24, 30.1.1998, s. 9.
      
         (5)  EUVL L 10, 14.1.2006, s. 16.
      
         (6)  EUVL L 178, 28.6.2013, s. 1.
      
         (7)  Komission päätös 2006/415/EY, tehty 14 päivänä kesäkuuta 2006, korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta (EUVL L 164, 16.6.2006, s. 51).
      
         (8)  Komission päätös 2007/25/EY, tehty 22 päivänä joulukuuta 2006, tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin yhteisöön (EUVL L 8, 13.1.2007, s. 29).
      
         (9)  Komission täytäntöönpanopäätös 2013/657/EU, annettu 12 päivänä marraskuuta 2013, tietyistä korkeapatogeenisen lintuinfluenssan H5N1-alatyyppiin liittyvistä suojatoimenpiteistä, joita on sovellettava kyseisen taudin purkauksen yhteydessä Sveitsissä, ja päätöksen 2009/494/EY kumoamisesta (EUVL L 305, 15.11.2013, s. 19).
      
         (10)  Komission päätös 2006/563/EY, tehty 11 päivänä elokuuta 2006, korkeapatogeenisen lintuinfluenssan H5N1-alatyypin esiintymiseen yhteisön luonnonvaraisissa linnuissa liittyvistä tietyistä suojatoimenpiteistä ja päätöksen 2006/115/EY kumoamisesta (EUVL L 222, 15.8.2006, s. 11).
      
         (11)  EFSA Journal 2017;15(10):4991.